2)

Artikel 2 ændres således: a) Overskriften på artikel 2 erstattes af følgende: »Håndhævelse af foranstaltninger mod ikke-tilladte aktiviteter« b) Stk. 1 erstattes af følgende: »1. Hvis en NCB bliver bekendt med en ikke-tilladt aktivitet på sit nationale område, afgiver den ved en af ECB udarbejdet standardskrivelse påbud over for den, som er ansvarlig herfor, om ophør med at udøve en eller flere af de relevante ikke-tilladte aktiviteter, og påbyder om fornødent den, som er i besiddelse af den ikke-tilladte gengivelse, at aflevere denne.« c) Som stk. 1a, 1b og 1c indsættes: »1a. Hvis en NCB direkte eller indirekte bliver bekendt med en ikke-tilladt aktivitet, herunder i elektronisk form på hjemmesider med de relevante nationale URL-domæner, ad trådbåren eller trådløs vej eller på anden måde, som gør det muligt for offentligheden at skaffe sig adgang til den ikke-tilladte gengivelse på et selvvalgt sted og tidspunkt, giver den straks ECB meddelelse herom. NCB’en afgiver også ved en af ECB udarbejdet standardskrivelse påbud over for den, som er ansvarlig herfor, om ophør med at udøve den ikke-tilladte aktivitet. ECB tager herefter alle mulige skridt til at fjerne den ikke-tilladte gengivelse fra den elektroniske placering. 1b. ECB kan også afgive påbud over for den ansvarlige om ophør med at udøve en eller flere af de relevante ikke-tilladte aktiviteter på mere end én medlemsstats område og uden for Unionen. Om fornødent afgiver ECB påbud over for den, der er i besiddelse af den ikke-tilladte gengivelse, om at aflevere denne. 1c. En NCB informerer ECB, inden den træffer nogen af de foranstaltninger, der fremgår af denne artikel, og ECB koordinerer de foranstaltninger, der skal træffes, således at NCB’en og ECB, alt efter omstændighederne, handler inden for deres kompetenceområde, når foranstaltningerne træffes.« d) Stk. 3 affattes således: »3. En efterfølgende beslutning om at indlede en overtrædelsesprocedure i henhold til artikel 3, stk. 1, i Rådets forordning (EF) nr. 2532/98 (*2), som kan medføre, at der pålægges sanktioner i overensstemmelse med forordningen, træffes af enten ECB's direktion eller den relevante NCB. Forinden beslutning træffes, rådfører ECB og den pågældende NCB sig med hinanden, og NCB'en oplyser ECB, om der allerede er indledt eller alternativt kan indledes særskilt overtrædelsesprocedure i henhold til national straffelovgivning, samt om der eksisterer andet hensigtsmæssigt retsgrundlag såsom ophavsretslovgivning for foranstaltninger over for den ikke-tilladte gengivelse. Der indledes dog ikke overtrædelsesprocedure i medfør af forordning (EF) nr. 2532/98, hvis en overtrædelsesprocedure allerede er indledt eller vil blive indledt i henhold til national straffelovgivning, eller hvis der består andet hensigtsmæssigt retsgrundlag for foranstaltninger over for den ikke-tilladte gengivelse. (*2) Rådets forordning (EF) nr. 2532/98 af 23. november 1998 om Den Europæiske Centralbanks beføjelser til at pålægge sanktioner (EFT L 318 af 27.11.1998, s. 4).«" e) Stk. 5 erstattes af følgende: »5. ECB træffer på egen hånd foranstaltningerne i denne artikel, såfremt a) kilden til den ikke-tilladte aktivitet ikke kan fastslås med sikkerhed eller b) den ikke-tilladte aktivitet er udøvet eller vil blive udøvet på flere deltagende medlemsstaters område eller c) den ikke-tilladte aktivitet er udøvet eller vil blive udøvet uden for de deltagende medlemsstaters område.«